Diari Oficial de la Generalitat Valenciana


Sumari del DOGV 7412, del 27-11-2014 (2014/10294)

RESOLUCIÓ de 12 de novembre de 2014, de la Conselleria d'Infraestructures, Territori i Medi Ambient, per la qual s'aprova l'amollonament parcial de la via pecuària assagador de la Font Freda en el terme municipal de Bocairent, en el tram comprés entre el brollador de la Font Freda i la línia jurisdiccional dels termes municipals de Bocairent i Alcoi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7412

Data del DOGV
:   27-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/10777


Data del document
:   12-11-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 12 de novembre de 2014, de la Conselleria d'Infraestructures, Territori i Medi Ambient, per la qual s'aprova l'amollonament parcial de la via pecuària assagador de la Font Freda en el terme municipal de Bocairent, en el tram comprés entre el brollador de la Font Freda i la línia jurisdiccional dels termes municipals de Bocairent i Alcoi. [2014/10065]  
La classificació de les vies pecuàries del terme municipal de Bocairent va ser aprovada per Orde Ministerial de 22 d'octubre de 1968 i va ser publicada en el Boletín Oficial del Estado de 5 de novembre de 1968. En el projecte de classificació, l'assagador de la Font Freda es descriu amb una amplària legal de 37,61 metres i una longitud aproximada en el terme municipal de 10.000 metres.  
En el Diari Oficial de la Comunitat Valenciana número 7173, del 16 de desembre de 2013, es va publicar l'Orde 21/2013, de 3 de desembre, de la Conselleria d'Infraestructures, Territori i Medi Ambient, per la qual s'aproven les delimitacions parcials de les vies pecuàries assagador de Mariola, en el terme municipal de Bocairent, província de València, en el tram comprés des de l'encreuament amb la carretera CV-794 fins a la línia de terme de Bocairent, Alcoi i Banyeres de Mariola, i assagador de la Font Freda, en el terme municipal de Bocairent, província de València, en el tram comprés entre el brollador de la Font Freda i la línia jurisdiccional dels termes municipals de Bocairent i Alcoi. En la mateixa orde es va acordar la pràctica de l'amollonament de les dos vies pecuàries delimitades.  
L'anunci d'inici de les operacions de fitació de l'amollonament parcial de la via pecuària assagador de la Font Freda va ser publicat en el Diari Oficial de la Comunitat Valenciana número 7206, de 4 de febrer de 2014, i, així mateix, l'inici d'operacions ha sigut objecte de publicació edictal, per mitjà d'exposició en el tauler d'anuncis dels ajuntaments de Bocairent i Alcoi. A més, es va informar de l'esmentat acte a tots aquells contigus de la via pecuària i organismes interessats, per mitjà de notificació. Els treballs mencionats es van dur a terme els dies 4 de març i 10 d'abril de 2014.  
Finalitzades les operacions, va ser formulada la proposta d'amollonament, l'exposició al públic de la qual va ser anunciada en el Diari Oficial de la Comunitat Valenciana número 7282, de 27 de maig de 2014, i es va establir el termini d'un mes des de la seua publicació perquè els interessats pogueren interposar les al·legacions i/o les reclamacions oportunes. A més, ha sigut objecte de publicació edictal, i es va exposar en els taulers d'anuncis dels ajuntaments corresponents. Així mateix, es va complir el tràmit d'audiència establit per l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es va informar també a tots els contigus de l'exposició al públic del referit expedient, i se'ls va atorgar un termini de 15 dies per a al·legar i/o presentar tots els documents i justificants que estimaren pertinents.  
  
Durant el termini d'exposició pública i tràmit d'audiència, es van presentar tres al·legacions, que van ser respostes i notificades als al·legants.  
En data 15 de setembre de 2014, l'instructor de l'expedient informa de la manera següent:  
1. Desfavorablement sobre les al·legacions presentades basant-se en els fonaments de dret exposats anteriorment, al resultar clarament extemporànies.  
2. Favorablement sobre l'aprovació de l'amollonament parcial de la via pecuària assagador de la Font Freda en el terme municipal de Bocairent en el tram comprés entre el brollador de la Font Freda i la línia jurisdiccional dels termes municipals de Bocairent i Alcoi, d'acord amb la proposició d'amollonament i els plànols, que consten en l'expedient i les característiques de la qual són les següents:  
Longitud amollonada: 1.705,36 m.  
Amplària: 37,5 m.  
Superfície amollonada: 63.951 m².  
En data 15 de setembre de 2014, el director territorial de València de la Conselleria d'Infraestructures, Territori i Medi Ambient proposa desestimar les al·legacions i aprovar l'amollonament en els mateixos termes que l'informe de l'instructor.  
En data 11 de novembre de 2014, el tècnic del Servici d'Ordenació i Gestió Forestal emet informe favorable a l'aprovació de l'amollonament parcial.  
En data 11 de novembre de 2014, el cap del Servici d'Ordenació i Gestió Forestal informa desfavorablement sobre les al·legacions presentades i favorablement sobre l'aprovació de l'amollonament parcial de la via pecuària assagador de la Font Freda en el terme municipal de Bocairent en el tram comprés entre el brollador de la Font Freda i la línia jurisdiccional dels termes municipals de Bocairent i Alcoi, d'acord amb la proposició d'amollonament i els plànols, que consten en l'expedient.  
  
En data 11 de novembre de 2014, la directora general de Medi Natural proposa desestimar les al·legacions presentades basant-se en els fonaments de dret exposats anteriorment, al resultar clarament extemporànies, i aprovar l'amollonament parcial de la via pecuària assagador de la Font Freda en el terme municipal de Bocairent, província de València, en el tram comprés entre el brollador de la Font Freda i la línia jurisdiccional dels termes municipals de Bocairent i Alcoi, d'acord amb la proposició d'amollonament i els plànols, que consten en l'expedient.  
  
És competència de la Conselleria d'Infraestructures, Territori i Medi Ambient la resolució d'este amollonament, en virtut d'allò que preceptua l'article 22.8 de la Llei 14/2003, de 10 d'abril, de Patrimoni de la Generalitat Valenciana, els articles 5 al 8 de la Llei 3/1995, de 23 de març, de Vies Pecuàries, així com el Decret 19/2012, de 7 de desembre, del Consell, pel qual determina les conselleries en què s'organitza l'Administració de la Generalitat.  
A este acte administratiu se li aplica el que regula la Llei 3/1995, de Vies Pecuàries, de 23 de març, el Decret 19/2012, de 7 de desembre, abans mencionat, i la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, així com la resta de la legislació que puga resultar aplicable al cas.  
  
Vistes la Llei 3/1995, de 23 de març, de Vies Pecuàries, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de disposicions concordants, resolc:  
  
Primer  
Desestimar les al·legacions presentades.  
  
Segon  
Aprovar l'amollonament parcial de la via pecuària assagador de la Font Freda en el terme municipal de Bocairent en el tram comprés entre el brollador de la Font Freda i la línia jurisdiccional dels termes municipals de Bocairent i Alcoi, d'acord amb la proposició d'amollonament i els plànols, que consten en l'expedient, i les característiques de la qual són les següents:  
Longitud amollonada: 1.705,36 m.  
Amplària: 37,5 m.  
Superfície amollonada: 63.951 m².  
Esta resolució serà notificada per la Direcció Territorial de València a les persones interessades en el present procediment. Contra esta resolució, que posa fi a la via administrativa, es podrà interposar un recurs de reposició davant de la consellera d'Infraestructures, Territori i Medi Ambient, en el termini d'un mes, a comptar de l'endemà de la recepció de la present notificació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Així mateix, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o la seua publicació, de conformitat amb el que preveuen els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que els interessats puguen exercitar qualsevol altre recurs que estimen oportú.  
  
València, 12 de novembre de 2014.- La consellera d'Infraestructures, Territori i Medi Ambient: Isabel Bonig Trigueros.